Rikuzentakata, Iwate

ialah sebuah bandar di Iwate, Jepun. Bandar ini ditubuhkan pada 1 Januari 1955, tetapi dibinasakan oleh gempa bumi dan tsunami Tōhoku 2011.

Sejarah

 Gempa bumi dan tsunami Tohoku 2011 
kanan|thumb|Sebuah trak tersadai di atas sebuah bangunan di Rikuzentakata akibat dihanyutkan tsunami
kanan|thumb|Satu-satunya pokok pain yang terselamat daripada tsunami di Rikuzentakata dan digelar "Pokok Pain Ajaib" (奇跡の一本松, Kiseki no Ippai Matsu) oleh penduduk tempatan
Rikuzentakata dilaporkan telah "terpadam dari peta" akibat tsunami yang menyusuli gempa bumi Tōhoku.Staff Reporter (12 March 2011)"Wiped off the map: The moment apocalyptic tsunami waves drown a sleepy coast town". www.dailymail.co.uk, Diterima pada 12 Mac 2011 Menurut pihak polis, setiap bangunan yang lebih rendah daripada tiga tingkat dilimpahi air bah sepenuhnya,"Honderden doden in Japanse kuststad.  www.rtlnieuws.nl, Dicapai pada 12 Mac 2011 manakala bangunan yang lebih tinggi daripada itu dibanjiri separa, termasuk dewan bandar di mana air bah mencapai setinggi tingkat tiga.Kyodo News, "Deaths, people missing set to top 1,600:  Edano", Japan Times, 13 Mac 2011. Pasukan Pertahanan Diri Jepun melaporkan kira-kira 300 hingga 400 mayat ditemui di bandar ini.http://www.nst.com.my/nst/articles/Japanarmysays300-400bodiesfoundinRikuzentakata_Report/Article/ Japan army says 300-400 bodies found in Rikuzentakata: Report

Sistem perintang tsunami di bandar ini direka untuk menampan ombak setinggi tiga hingga empat meter, tetapi tsunami Mac 2011 mencapai tinggi 13 meter sehingga menenggelami lokasi-lokasi yang selamat juga.https://web.archive.org/web/20110810181937/http://www3.nhk.or.jp/daily/english/28_04.html NHK News Report says March 11th tsunami confirmed up to 13 meters high, 28 Mac 2011 Pihak berkuasa tempatan menganggarkan bahawa 20–40% penduduk bandar ini terkorban. "Rikuzen-Takata secara rasminya tidak wujud lagi."Tsunami preparation leads citizens into low-lying death traps.http://www.theglobeandmail.com/news/world/asia-pacific/tsunami-preparation-leads-citizens-into-low-lying-death-traps/article1943381/ Sungguhpun bandar ini cukup bersedia untuk gempa bumi dan tsunami, apatah lagi dilengkapi tembok laut setinggi 6.5 meter, namun semua itu tidak cukup dan lebih 80% daripada 8,000 buah rumah dihanyutkan.ShelterBox Response Team operational in Iwate Prefecture  News update from charity ShelterBox, 22 March 2011

Segulung filem BBC bertarikh 20 Mac melaporkan bahawa pintu-pintu pelabuhan bandar ini gagal untuk tutup apabila dihampiri tsunami, lebih-lebih lagi 45 orang ahli bomba muda dihanyutkan ketika cuba menutupnya secara manual. Tambahan pula, 500 batang mayat telah dijumpai di bandar itu, tetapi 10,000 orang masih tidak dapat dijejaki daripada sejumlah 26,000 orang penduduk.The floodgate that didn't work to stop the tsunami.http://www.bbc.co.uk/news/world-asia-pacific-12801085 Setakat 3 April 2011, 1,000 penduduk bandar itu disahkan meninggal dan 1,300 lagi masih hilang.Ito, Shingo (Agence France-Presse/Jiji Press), "Iwate pine that withstood the wage now symbol of hope", Japan Times, 3 April 2011, ms. 3. Pada lewat Mei 2011, seorang wartawan Australia menemu ramah seorang ahli bomba sukarelawan yang berkata bahawa seramai 49 orang ahli bomba terkorban akibat tsunami di Rikuzentakata, daripada 284 orang ahli bomba yang diketahui terkorban di sepanjang kawasan pantai yang dilanda, sebilangan besarnya cuba menutup penghalang tsunami di sepanjang pesisir pantai.Video shows terror as killer waves hit, Mark Willacy, ABC News Online, 31 Mei 2011

Mangsa-mangsa yang terkorban termasuk 68 orang pegawai bandar, iaitu kira-kira satu pertiga kakitangan majlis perbandaran. Datuk Bandar Rikuzentakata, Futoshi Toba berada di pejabatnya di dewan bandar dan terselamat, tetapi isterinya terkorban di rumah mereka di tepi laut. Dua orang anak Toba pula berada di sekolah dan terselamat.Agence France-Presse/Jiji Press, "Mayor perseveres amid his loss", Japan Times, 13 April 2011, ms. 3. Gelombang ini teruk memusnahkan koleksi artifak dan botani di muzium bandar dan membunuh keenam-enam kakitangannya.Corkill, Edan, "Tsunami-struck museum starts recovering collection",Japan Times, 8 Jun 2011, p. 3. 

 Rujukan 

 Pautan luar 



Category:Bandar di Wilayah Iwate
Category:Bandar yang dimusnahkan oleh gempa bumi dan tsunami Tōhoku